Katalaunia lahing
Katalaunia lahing ehk lahing Katalaunia väljadel toimus 451. aasta 20. juunil Lääne-Rooma keisririigi ja hunnide vägede vahel. Rooma ja germaanlaste (peamiselt läänegootide) ühisväge juhatasid roomlaste poolt Aetius ja läänegootide kuningas Theodoric I, hunnide ja nende liitlaste väejuhatajaks oli Attila. Lahingu tulemusena võitis Rooma ja germaanlaste ühisvägi hunne ning peatas nende edasitungi Euroopas. Kirjalikke allikaid lahingu kohta on vähe. Tähtsaim allikas on ajaloolase Jordanese kirjutatu, mis on kirja pandud 80 aastat pärast sündmusi ja ilmselgelt liialdatud. Samuti pole kindel lahingupaiga asukoht, aga see arvatakse olevat Troyes' läheduses, mis asub tänapäeva Prantsusmaal.